ועדת העבודה, הרווחה והבריאות, כנסת 16, פרוטוקול מספר 452, 2005-07-13 09:00

שאול יהלום: בוקר טוב לכולם.

שאול יהלום: אני מתכבד לפתוח את ישיבת ועדת העבודה, הרווחה והבריאות.

שאול יהלום: הצבעה חוזרת על נושא הרציפות שביקש חבר הכנסת אחמד טיבי.

שאול יהלום: ולפנים משורת הדין, אתה יכול לדבר 3 דקות ולהסביר את העניין.

אחמד טיבי: אני מברך אותך על הצעת חוק חשובה ומובנת, ואני מבקש לעבור להצבעה.

גאלב מג'אדלה: אני תומך בהצעת החוק, אבל נאמר לי עכשיו על-ידי ההסתדרות הרפואית שבהצעת החוק חסרים שני דברים בעניין מעמד מנהל מחלקה ורמת שכרו.

גאלב מג'אדלה: אין הרעת תנאים בשכר גם אם הוא הועבר לתפקיד בהסכמה; הדבר השני שאמרו הוא שהם נגד חקיקה, אז אמרתי שאם כך הם היו צריכים לבוא לפני חודשיים-שלושה ולהביא עוזר מנהל כללי כדי לעשות תקנה ונוהל מסודר, כך שבתום 5 שנים יקבל מנהל מחלקה את התפקיד בסבב, לפי נוהל פנימי מסודר.

גאלב מג'אדלה: שאלתי, למה חיכיתם עד הרגע האחרון?

גאלב מג'אדלה: אני רוצה להיות בטוח שמעמדו ושכרו לא נפגעים.

אחמד טיבי: הניסוח קובע בדיוק את מה שאמר אדוני.

יגאל יאסינוב: מה המחיר?

גדעון סער: למה לא נדון בזה בקריאה שנייה ושלישית?

גאלב מג'אדלה: אמרתי להם שבקריאה שנייה ושלישית אפשר לתקן.

ג'ודי וסרמן: מה לתקן?

ג'ודי וסרמן: אם זה יעבור רציפות זה יהיה בוועדה בהכנה לקריאה שלישית.

גדעון סער: למה להתחייב עכשיו על דבר כזה או דבר אחר?

גאלב מג'אדלה: אנחנו לא התחייבנו על כלום, אנחנו ביקשנו לקבל הבהרות.

שאול יהלום: חבר הכנסת טאהא, אתה מחליף את חבר הכנסת זחאלקה?

ואסל טאהא: כן.

שאול יהלום: ומה אתה מצביע?

ואסל טאהא: אני בעד החוק.

שאול יהלום: עסאם מח'ול?

שאול יהלום: איננו.

אחמד טיבי: אני מחליף אותו.

שאול יהלום: ומה אתה מצביע?

אחמד טיבי: בעד רציפות.

שאול יהלום: אילנה כהן איננה כאן, מאיר פרוש איננו כאן, אריה אלדד – מה אתה מצביע?

אריה אלדד: בעד החוק.

שאול יהלום: שלושה.

שאול יהלום: יאיר פרץ איננו כאן.

שאול יהלום: יגאל יאסינוב?

יגאל יאסינוב: אני נמנע.

שאול יהלום: שלושה בעד, אחד נמנע.

שאול יהלום: חמי דורון, איך אתה מצביע?

חמי דורון: בעד רציפות.

שאול יהלום: 4 בעד, אחד נמנע.

שאול יהלום: חבר הכנסת גאלב מג'אדלה, איך אתה מצביע?

גאלב מג'אדלה: בעד.

שאול יהלום: אהוד יתום איננו, משה כחלון איננו- -

גדעון סער: אני במקום חבר הכנסת משה כחלון, ואני בעד הרציפות.

שאול יהלום: חיים כץ איננו, ענבל גבריאלי איננה, שאול יהלום – נמנע.

שאול יהלום: כמה יש לנו?

שאול יהלום: 6 בעד, 2 נמנעים, אין מתנגדים.

אחמד טיבי: זאת עבודה פרלמנטרית מצוינת.

אחמד טיבי: תודה רבה לכולם.

שאול יהלום: תודה רבה.